l'è el primo canàl televisìvo italiàn con progràmi dedichè in gràn parte a'n pùblico omosesuàl. El canàl l'è stà vèrto in el màjo de el 2002, trasmeso in ciàro da el satèlite HotBird, el canàl se pôl oncora véderlo in el canàl 810 de SKY. I studi de produçiôn i ze a Milàn. Inte el Deçèmbre 2006 la direçiôn l'ha anuncià che, in el genàr 2007, la Gay.tv la serarà. Gay.tv l'è sta iniçialmente finançià da na maràja de açiènde europee che le laôra in el setòr de la telefonìa e de la televisiôn. Qésta rete televisìva l'è dientà gràn famôsa ànca parché l'ha méso in onda la sèrie TV "Queer As Folks", che la pàrla de trì butèi gay de Manchester. I diritti de Queer As Folks i ze stè pašè a Gay.tv dal canàl La7. La7 la savéa rifiutà de mandàr in onda "Queer As Folks" pàr via de preçiôni polìtiche. Gay.tv l'ha ànca fàto véder dei progràmi de autoproduçiôn, de discreta qualità. En i sô stùdi ga laorà gènte famosa come Fabio Canino, Maurizia Paradiso e, pàr ultimo, Alessandro Cecchi Paone.